बल्लभपुरेर रूपकॉथा (फ़िल्म)
बल्लभपुरेर रूपकॉथा 2022 की भारतीय बांग्ला भाषी अलौकिक कॉमेडी ड्रामा फ़िल्म है। फ़िल्म का निर्देशन अनिर्बान भट्टाचार्य ने किया है। यह बादल सरकार के 1954 में प्रकाशित इसी नाम के नाटक पर आधारित है। यह कर्ज में डूबे एक शाही वंशज की कहानी है। वह संभवतः किसी डील-ब्रेकिंग रहस्य को छिपाने की कोशिश करते हुए अपने पुश्तैनी महल को बेचकर लेनदारों का कर्ज़ चुकाने की कोशिश करता है। इसका कथानक मूल रूप से रेने क्लेयर की फिल्म ‘द घोस्ट गोज़ वैस्ट’ से प्रेरित है। यह फिल्म 25 अक्टूबर 2022 को श्री वेंकटेश फिल्म्स के बैनर तले जारी हुई थी। आलोचकों ने इसकी सकारात्मक समीक्षा की। यह फ़िल्म बॉक्स ऑफिस पर सफल रही।